สังคมข่าวหุ้นเกียรติก้อง ว่องไวยากร
กรีซกลับมาป่วน*******ตลาดหุ้นช่วงตรุษจีนร่วง หลังปัญหากรีซกลับมาอีกรอบ ขณะที่ราคาทองคำวิ่งสวน กดดันหุ้นกลุ่มน้ำมัน และแบงก์กดตลาดหุ้นต่อไป โดยเฉพาะกลุ่มธนาคารถูกถล่มขายออกมา SCB KBANK BBL ยกเว้น KTB ที่ยังยืนอยู่ได้ นักลงทุนต่างชาติและสถาบันกลับมาขายสุทธิอีกแล้ว แนวรับ 1,300 จุดยังเหนียวแน่น
10 ก.พ. 2559

กรีซกลับมาป่วน*******ตลาดหุ้นช่วงตรุษจีนร่วง หลังปัญหากรีซกลับมาอีกรอบ ขณะที่ราคาทองคำวิ่งสวน กดดันหุ้นกลุ่มน้ำมัน และแบงก์กดตลาดหุ้นต่อไป โดยเฉพาะกลุ่มธนาคารถูกถล่มขายออกมา SCB KBANK BBL ยกเว้น KTB ที่ยังยืนอยู่ได้ นักลงทุนต่างชาติและสถาบันกลับมาขายสุทธิอีกแล้ว แนวรับ 1,300 จุดยังเหนียวแน่น
**กูรูมองว่ากำไรบจ.ปีนี้จะโต 20-21% จากปีก่อน ก็ถือว่าเป็นข่าวดี แนวโน้มยังคงเป็นขาขึ้นต่อไป ถ้าสังเกตให้ดีหุ้นทั่วโลกวานนี้ดิ่งหนัก โดยเฉพาะญี่ปุ่นร่วงไปกว่า 918.86 หรือ 5.4% หนักสุดในรอบ 3 ปี ขณะที่หุ้นไทยลงไปแค่ 3 จุดเท่านั้น ก็แสดงว่าหุ้นไทยยังคงแข็งแกร่งแม้ต่างชาติจะเทขายออกมา แต่รายย่อยของเราก็มีเงินพอไปรับไว้ทั้งหมด
*******ช่วงนี้คงต้องหลีกเลี่ยงเล่นหุ้นอยู่ 2 กลุ่ม พลังงานและสื่อสาร กลุ่มพลังงานยังคงผันผวนอย่างหนักตามราคาน้ำมัน โดยเฉพาะตัวที่เกี่ยวข้องกับการสำรวจและขุดเจาะน้ำมัน ราคาน้ำมันดิบแถวๆ 30 เหรียญต่อบาร์เรล ยังไงก็ทำกำไรยาก หรืออาจจะไม่มีเลย ส่วนสื่อสารก็ยังไม่รู้ทิศทางว่าจะออกมาแบบไหน ใครเจ๊งกันบ้าง เหมือนกับกรณีของทีวีดิจิตอลที่แย่งกันประมูลจนราคาสูงเกินจริงไปมาก
***กูรูดาหน้าเชียร์ ITD งานไหลมาเทมา เพราะปีนี้เป็นปีแห่งการลงทุนของภาครัฐบาล งานมีรออีกเพียบ แบ่งเค้กกันแทบไม่ไหว อีกงานที่เป็นงานยักษ์ใหญ่คงหนีไม่พ้นงานที่ทวาย รอแค่ซูจีตั้งรัฐบาลเสร็จเดือนหน้า พร้อมลุยทันที
***พระเอกตัวจริง AJD ใกล้มีข่าวดี หลังจากบินไปจีนมาหลายรอบ แว่วมาว่างานนี้อาลีบาบา จูบปากกับเอเจดีแล้ว รอแค่งานแต่งเท่านั้นเอง เร็วๆ นี้
******** EFORL วิ่งกระฉูดแบบมาราธอน หลังได้น้ำเลี้ยงดี ราคาหุ้นผงกหัวขึ้น นักวิเคราะห์บางคนมองว่าหากมีการปรับพาร์จาก 10 บาท เหลือ 1 บาท จะทำให้บริษัทมีกำไรบางบัญชีทันที 600 ล้านบาท จากการขายหุ้น
********DTAC แม้จะไม่ได้เป็นผู้ชนะประมูลคลื่น 4 จี แต่ล่าสุดก็ควักกระเป๋ากว่า 7 หมื่นล้านบาทลงทุนโครงข่ายให้บริการ Super 4G ที่มีความเร็วมากขึ้น 3 เท่า บนคลื่น 1800MHz และยังสนใจร่วมประมูลคลื่นความถี่ 900MHz อีกครั้ง หากมีการเปิดประมูลกันใหม่ หรือถ้าพูดให้ฟังง่ายๆ คือเจ้าที่ได้ไปแล้วไม่เอาหรือยอมทิ้งสัญญาการประมูลนั่นเอง ราคาหุ้นเมื่อวานก็เลยวิ่งกันใหญ่
******PK วิ่งขึ้นมา 3 วันต่อเนื่อง หลังจากที่กูรูมาชี้เป้าว่าค่า PE ที่ต่ำระดับ 12 เท่า เมื่อเทียบกับอดีตที่เคยอยู่สูงกว่า 20 เท่า ถือว่าเป็นราคาที่ต่ำกว่าพื้นฐาน ใครที่เข้าซื้อก็ขอให้ระมัดระวังกันหน่อยเพราะราคาวิ่งแรงมาก กลัวว่าเจ้าจะลากไปเชือด
********ลือกันยกใหญ่ว่าการบินไทยจะขายหุ้นโรงแรมโนโวเทล สุวรรณภูมิที่ถืออยู่ 30% ทำเอาผู้บริหารต้องรีบออกมาแก้ข่าว พร้อมทั้งยืนยันว่า จรัมพรไม่มีนโยบายขาย เพราะโรงแรมกำลังเป็นขาขึ้น รับการท่องเที่ยวทำไมต้องขายจริงมั๊ย
******มหากาพย์ ซีพีออลล์ ยังไม่จบง่ายๆ รอติดตามดูวันที่ 18 ก.พ.นี้ ว่าสมาคมบลจ.จะทำอย่างไร หลังจากที่บอร์ดซีพีออลล์ยืนยันอุ้ม 3 กรรมการบริหารเกี่ยวกับอินไซด์หุ้นต่อไป แต่ที่แน่ๆ หุ้นที่กองทุนถือในซีพีออลล์ก็ไม่น้อยกว่า 10% จะถูกเทออกมาหรือไม่ต้องรอดูกันวันนั้น
******ถึงคราวปิดฉากกองทุนอสังหาริมทรัพย์แล้ว หลังจากที่ครม.ยกเลิกการยกเว้นภาษีกองทุนฯ และเปิดทางให้แปลงเป็น REIT ส่วนหุ้นกลุ่มอัญมณี ก็ดี๊ด๊าเป็นการใหญ่ได้รับยกเว้นภาษีมูลค่าเพิ่มนำเข้าวัตถุดิบไปเลย
****** อย่าพลาด Opportunity Day ตลาดหลักทรัพย์ฯ ขน บจ. กันมามากกว่า 143 บจ. มาร์เก็ตแคป 3.9 ล้านล้านบาท เริ่ม 15 ก.พ.-31 มี.ค. 2559 ณ อาคารที่ทำการใหม่ ตลาดหลักทรัพย์ฯ ถนนรัชดาภิเษก
***** บริษัท ไทยประกันชีวิต จำกัด (มหาชน) แต่งตั้ง นายวิญญู ไชยวรรณ ให้ดำรงตำแหน่ง รองกรรมการผู้จัดการใหญ่อาวุโส  ดูแลรับผิดชอบกลุ่มสาขาธุรกิจพันธมิตรและกลุ่มธุรกิจแบงก์แอสชัวรันส์ และแต่งตั้ง นายกฤษณ์ จันทโนทก ให้ดำรงตำแหน่งรองกรรมการผู้จัดการใหญ่และผู้จัดการสาขาธุรกิจพันธมิตร ดูแลกลุ่มสาขาธุรกิจพันธมิตรและกลุ่มธุรกิจแบงก์แอสชัวรันส์